Quasi 700 xiquets i xiquetes han començat hui l'Escola d'Estiu a Paterna
28/06/2021

# Quasi 700 xiquets i xiquetes han començat hui l'Escola d'Estiu a Paterna

[![Casi 700 niños y niñas han empezado hoy la Escuela de Verano en Paterna](/images/noticias/2021/06/7366/7366_lg.jpg)](/images/noticias/2021/06/7366/7366_lg.jpg)

28.06.2021

L'Ajuntament ha posat en marxa aquest matí una nova edició d'aquest servei, que se celebra fins al 30 de juliol en set centres educatius de la ciutat i que suposa una alternativa per a ajudar a la conciliació de la vida laboral i familiar dels paterners/es

Prop de 700 xiquets i xiquetes de Paterna han iniciat hui una nova edició de l'Escola d'Estiu municipal que se celebra en set centres educatius de la ciutat sota un rigorós protocol antivovid per a garantir la seguretat dels menors.  
  
Així ho ha anunciat el regidor d'Educació i Atenció a la Infància, David Fortea qui ha explicat que “hem cobert pràcticament el 100% de les places oferides, consolidant un any més aquest servei tan demandat i benvolgut per les famílies paterneras, ja que els permet conciliar la vida familiar i laboral una vegada finalitzat el curs escolar, oferint als menors una completa alternativa d'oci educatiu”.  
  
L'Escola d'Estiu se celebrarà fins al 30 de juliol, és a dir, durant cinc setmanes, en horari de 9 a 15 hores, oferint a més a les famílies que ho necessiten el servei de escola matinera i vespertina, de 7.30 a 9.30 del matí i de 15.00 a 17.00 hores a la vesprada.  
  
Enguany, l'activitat té lloc en el CEIP Clara Campoamor, el CEIP Ausiàs March, el CEIP Jaume I, el CEIP El Parc, el CEIP Sanchis Guarner, el CEIP La Coma i el CEIP La Font.  
  
A més, malgrat que el risc epidemiològic del municipi és molt baix, l'Escola d'Estiu es desenvoluparà atenent les mesures anticovid recomanades per les Autoritats Sanitàries, entre les quals es troben l'ús de gel hidroalcohòlic i màscara, l'establiment de grups bambolla i l'entrada i eixida progressiva per grups d'edats.